LidanRubinov/Halacha-QA huggingface dataset:
שאלה: שאלת המשך - שכירות בפנימיה: הבחור לא החזיר את המפתח כי התכוון להמשיך שם בשנה הבאה כלומר מאוקטובר והלאה. בכל מקרה המפתח לא היה דרוש להם כיוון שיש להם מפתחות נוספים וגם נמצא שם בחור אחר בחדר. בחדר נשארו מעט מאוד חפצים בארון למעלה באופן שאינו מפריע. השכירות לא היתה ברורה וגם שאר הבחורים ששוכרים חדרים קבלו את ההודעה בהפתעה כי לאף אחד לא היה ברור שצריך לשלם על חודשים שבהם הם לא נמצאים. הישיבה לה הבהירה את עצמה בעניין והבחורים חשבו שכיוון שהם לא נמצאים - הם לא משלמים. באמת השנה הם תקנו את עצמם וערכו חוזה ברור יותר בעניין. בנוסף עלי לציין כי באמצע השנה הם גם שינו את המחיר כך שלא היה פה חוזה סגור לשנה והם הרשו לעצמם לשנות אותו באמצע השנה. כששאלתי את המנהל על כך תשובתו היתה - אם זה לא התאים לו הוא היה יכול לעזוב - תשובה שנשמע ממנה כאילו החוזה הוא בעצם פתוח כך שאפשר לשנות אותו מתי שרוצים בלי שיש לצד השני זכות להתנגד. השאלה נשאלה בהמשך לשאלה "בחור שעזב את השכירות"
תשובה: תשובה בקצרה: למרות שהוספת הפרטים מבהירה יותר את השאלה, למעשה אין בהם בכדי לשנות את המסקנה שהסקנו בתשובה הקודמת. נימוקי התשובה: בחודשיים של החופש עדיין יש יכולת לכל סטודנט לגור בחדרו, ואף החפצים שהושארו שם מעידים על יכולת כזו. העובדה שיש בחור אחר בחדר שגר שם גם תומך בסברה שהחדר מושכר גם לחודשים הללו, כל שכן שהמפתח לא הוחזר (ומקובל שבעל בית מחזיק בידו כמה מפתחות של הדירה שמשכיר), הכל מעיד על כוונה להמשיך להחזיק זכות דיור בחדר, או במילים אחרות להמשיך את השכירות גם בחודשיים הללו. מה עוד שהישיבה מנועה באותו הזמן מלהשכיר את החדר לאחרים בשל החפצים הנמצאים שם, לכן נראה שלמרות שלא סוכם במפורש, החוזה עדיין לא הסתיים, לפחות עד סוף השנה. אם באמצע השנה הבחור כבר הבין שיש כאן חוזה פתוח לרעתו מדוע לא ביקש לערוך חוזה מסודר ומפורש בו מוזכר שהוא פטור מת חודשי החופש, בכך צודק המנהל שאמר שיש לו רשות לעזוב אך הוא בחר להישאר ביודעין שזהו המצב. אין בעובדה שהישיבה החליטה לערוך חוזה מסודר בכדי להראות שעד עכשיו היו תנאים אחרים, משום שלעיתים אף שהדין לצד מסויים זו זכותו לוודא ולבטח עצמו בכדי למנוע תקלות. הרב ניר אביב
שאלה: נזק לנעלי עובדת שנשרפו: לכבוד הרב עובדת שלנו נכנסה למונית שהזמנו עבורה כדי להגיע לעבודה. במהלך הנסיעה היא דרכה על מצית שהיתה תקועה איכשהו על רצפת המונית. מדריכתה המצית נדלקה, והציתה את נעל העובדת, ושרפה קלות את נעלה. העובדת פנתה אלינו וביקשה שנשלם עבור זוג הנעליים שניזוקו. לדבריה מחיר הנעליים הוא כ 500 ש"ח. נהג המונית הסכים לשלם 200 ש"ח, והחברה בה מועסקת העובדת מסרבת לשלם את ההפרש. מה דעת ההלכה במקרה זה? ב מראש על תשובתכם, ויישר כח על פעילותכם המבורכת.
תשובה: לא שייך במקרה זה לתבוע את החברה המעסיקה את העובדת. הנתון שצריך לברר הוא מה המנהג והחוק במקרה של אדם שרכושו ניזוק במונית וכדו'. אם המנהג הוא שהנהג מפצה על הנזק שנגרם, כך יהיה הדין בנידון שלנו. אך אם המנהג הוא שלא לפצות, אין לחייב את הנהג לשלם משום שההתקשרות בינו לבין הנוסעים היא בתנאי זה. הרב מיכאל יומטוביאן
שאלה: לעזור להורים ללא ידיעת הבעל: אבא ואמא שלי במצוקה כלכלית ויש לי את היכולת לעזור. הבעיה היא שבעלי לא יודע ואני יודעת שהוא לא יסכים לעזור(הוא גם לא מאמין במעשר) כבר תקופה די ארוכה אני עוזרת להם בסתר. האם זה ר?
תשובה: לגנוב מרכוש הבעל אסור. אך אם יש לך כספים משלך שאין לו חלק בהם, את רשאית במקרה זה להוציא חלק מהם ללא ידיעתו.
שאלה: דיני שאלה: לכבוד הרב על התשובה לשאלתי. בהקשר זה, אבקש ליבון של אחת הנקודות בתשובה. הרב כתב, כי במידה והתיקון לא הסתיים הרי שבעל המלאכה מחויב לשוב ולתקן בלא ת בנידון דידן הוא סירב לעשות כן ונתן את המוטות לבעל הבית על מנת שיתקן בעצמו. השאלה הינה האם לחובת בעל המלאכה יש השלכות על מעמדו של השואל. כלומר האם ניתן לראות בבעל הבית שליח של בעל המלאכה, אפשרות נוספת היא שנאמר שמכיון שאין כל הנאה שלו (של בעל הבית) הרי נחשב הדבר כדין בעליו עימו. אבקש את תשומת לב הרב לנקודה המרכזית-האם לעובדה שהאינסטלטור קיבל 4 פעמים ת על התיקון ורגליים לדבר בנסיבות שתוארו שהתיקון לא בוצע כנדרש ולכן הסתימה שבה וחזרה, יש השלכה על חובת השבת המוטות גם מלבד הפטור של מתה מחמת מלאכה. השאלה נשאלה בהמשך לשאלה "האינסטלטור שלא פתח את הסתימה"
תשובה: אני חוזר ומדגיש שאין אפשרות לענות על שאלה ממונית בלי לשמוע את שני הצדדים. לגבי השאלות ששאלת לא נראה ששייך פה בעליו עימו כיוון שרק כאשר המשאיל עובד בגופו אצל השואל יש פטור של בעליו עמו. לגבי היחס בין העבודה של נעשתה כראוי לבין השבת המוטות, צריך לבדוק היטב בפני בית הדין האם אפשר לקשר בין הנושאים. הרב אריאל איגרא
שאלה: הנחת תפילין לפני בר מצוה: כבוד הרבה אני בן 12.5 ואני רוצה להניח תפילין ואני ספרדי. לפי מה שאני יודע מותר לי רק אם אני יודע מה זה תפילין וחשיבות של התפילין ושצריך לשמור עליהם וכו. האם אני יכול לברך עם ברכה או שזה יהיה ברכה לבטלה?
תשובה: בדרך כלל נהגו לחנך להנחת תפילין או חודש או חודשיים לפני הזמן, כי תפילין דורשים נקיון הגוף, נקיון המחשבה וזהירות מהיסח הדעת. ובכל אופן אם מניחים לפני הזמן יש לברך.
שאלה: הדלקת נר חנוכה לבד: א. אם אדם שסמוך על שולחן אביו היה בביתו והוריו היו במקום אחר והם הדליקו במקום אחר נרות חנוכה, האם מותר לו להדליק בביתם או שהוא יצא ידי חובתו בהדלקתם? ב. וכן אם אדם מתארח במקום אחר ואשתו בבית, האם מותר לו להדליק במקום שבו הוא מתארח והיא תצא ידי חובה? ג. אם אדם הגיע לביתו ואין אף אחד ער, האם יכול לברך "להדליק נר חנוכה" לבד? (ספרדים)
תשובה: א. עיקר המצוה היא בבית שדרים בו, ולכן מותר להדליק למרות שהאבא הדליק במקום אחר. ב. עדיף שהיא תדליק בבית ותוציא אותו ידי חובה כי ביתם עדיף על בית אחר. ג. אם זה מאוחר.
שאלה: מוזיקה בעבודה בשנת אבל: אני בשנת אבל על ההורים. במקום עבודתי שומעים מוזיקה, אינני עובדת בתחום זה, ממרבית השירים אינני נהנית. במידה ולא נשמע מוזיקה מהרדיו תישמע דממה די מעיקה. האם יש אפשרות לשמוע מוזיקה? זאת מוזיקה שאינני רגילה לה, אך זה כדי לשמור על יחסים טובים בעבודה.
תשובה: כיון שלא את מפעילה את המוזיקה ובנוסף בד"כ אין את נהנית ממנה - אין בכך בעיה.
שאלה: החזר מס ממעשר כספים: אני נותנת מעשר כספים לישיבות ולאגודת "חוננו". ידוע לי שאפשר לשמור את הקבלות המוכרות לצרכי מס ובסוף השנה האזרחית לקבל החסר מסוים עבור הכסף שנתרם. האם מותר לקבל החזר עבור מעשר כספים? (וגם ממנו לעשר, כמובן)
תשובה: מותר לקבל את ההחזר.
שאלה: נישוק בין בני משפחה (ספרדים): האם יש עניין לא להתנשק כשנפגשים עם קרובים (בדרגה של דודים ות ובני דודים ות, גיסים ות) כשיש אפשרות שייעלבו? ואם כן, מאיזה גיל?
תשובה: מגיל 12, כשהבת נכנסת למצוות, יש להיזהר ממגע של חיבה (נישוק וחיבוק) עם קרובי משפחה מלבד אבא ואמא. וצריך להסביר להם שכך שמעת פסק הלכה, ואין זה פוגם בכבוד ובאהבה שאת רוחשת לכולם.
שאלה: כיסוי אש וכפתורים בשבת: לגבי כיסוי האש והכפתורים בשבת - האם חייב את שניהם או רק האש או רק בכפתורים? האם יש שוני בתנור גז או חשמל?
תשובה: יש לכסות את האש, ועדיף לכסות בנוסף לכך גם את הכפתורים.
שאלה: השכרת דירה לגויים - החששות ההלכתיים קטנים ביותר? : כבוד הרב כתב: "לגבי "לא תחנם" של היתר מכירה, כבר נכתב שאולי זה שכירות, ויש מקנים רק את החלק העליון של הקרקע, ומכירה על מנת להחזיר, כך שהחששות ההלכתיים הם קטנים ביותר. אולי יש חששות אידאולוגיים". הוא הדין לגבי השכרת דירה לנוכרים!, זאת שכירות, זאת אפילו לא הקנייה של החלק העליון של הקרקע, אלא רק את הבנוי מעליה, ומכיוון שזאת השכרה - היא על מנת להחזיר משמע: החששות ההלכתיים קטנים ביותר. יש רק חששות אידיאולוגיים. בכבוד רב פרופ חנה כשר המחלקה לפילוסופיה יהודית, אוניברסיטת בר-אילן השאלה נשאלה בהמשך לשאלה "היתר מכירה ו"לא תחנם"
תשובה: וברכת ד' הלכה מפורשת היא בשו"ע (יו"ד סי' קנא סעי' ח) שמותר להשכיר בתים בארץ ישראל לגויים, אבל באותה הלכה נאמר שאין משכירים לג' עובדי כוכבים מחשש השתלטות. כל הדיון הוא במקום שיש תופעה של השכרת בתים לזרים, שיש בכך חשש לעשיית שכונה של גויים וכדו', ובכך צדקו הרבנים שאמרו שאין להשכיר בתים. בייחוד הדברים מתיישבים עם מה שנאמר במכתב הקודם שלעניין היתר מכירה התירו כדי לקיים את הקרקעות בסוף השביעית בידי ישראל ושלא יהיה איסור לא תחנם, ואילו כאן כשמשכירים לגויים בד"כ זה לא חוזר לידי ישראל. ועל כן במקרים שיש חשש לשכונת גויים או שלא תחזור הדירה לישראל, יש איסור להשכיר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חול מעורבב בזרעים: יש לי בבית עציץ עם אדמה. בתוך האדמה יכולים להיות מספר של סוגי גרעינים(פלפל,שום) שונים, האם אני יכול להשתמש באדמה זו לזריעה של מין אחר? ואם לא, האם יש תקנה לאדמה הזו? סה"כ שום זרע לא צמח שם עד עתה.
תשובה: וברכת ד' אם ידוע שיש בקרקע מספר מיני זרעים אין לזרוע בתוכה אלא א"כ הופכים את הקרקע וגורמים לכך שהזרעים הישנים ימותו, אז אפשר לזרוע שם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הפרשת תרומות ומעשרות דרך החלון: עליכם אם יש לי עץ פרי בגינה, למשל רימון או לימון וכו, האם הכנסת הפירות דרך החלון אל הבית פותר אותם מהפרשת תרומות ומעשרות?
תשובה: וברכת ד' הכנסה דרך הגגות והחלונות יוצרת שאין קביעות של בית, ולכן דין הפירות ככל עץ שלא נגמרה מלאכתו ומותר לאכול ממנו רק בצורה ארעית ללא הפרשת תרומות ומעשרות או להאכיל לבהמה (בארעי), אבל לאכול בקביעות אסור אפילו אם נכנס דרך החלונות. לכן אסור לעשות סעודות או לאכול מספר פירות יחד. בברכת התורה והארץ הרב יהודה הלוי עמיחי מכון התורה והארץ. כפר דרום אשקלון
שאלה: הלכות גזל: כבוד הרב אם נמצא שקל בקליניקה שאליה מגיעים מטופלים למי שייך השקל, לבעל הקליניקה או למטופלים (לא ידוע של מי השקל), ומה צריך לעשות עם השקל הזה? (אפשר לשים אותו בצדקה, ולומר שלמי שהשקל שייך לו, הצדקה תהיה שלו?)
תשובה: נאמר בבבא מציעא כ"ו "מצא בחנות (במקום שסביר להניח שנפל מן הקונים) הרי אלו שלו." ומסבירים חלק גדול מן הראשונים שמשום שרבים נכנסים ויוצאים שם, ממילא לא עתיד למוצאו, ולא קנתה לו חצירו. לכן אם מדובר במקום בקליניקה שבו מסתובבים כל הקליינטים באופן חופשי, זכה המוצא. אך אם מדובר בשטח בו נכנסים לפי התור, ממילא לא נכון יהיה להחשיבו כשטח שרבים מצויים בו ושאין בעל המקום יכול להשגיח על מעשיהם, ולכן תקנה לו חצירו של בעל הקליניקה, ואין המטבע שייכת למוצא. הרב חננאל פאטשינו.
שאלה: להזמין הזמנות בבית דפוס אחר: כבוד הרב אם הלכתי לבית דפוס כדי לראות סוגי הזמנות לחתונה והתלבטתי לגבי משהו בגרפיקה. אני לא זוכר אם בעל בית הדפוס אמר לי שבערב יגיע גרפיקאי ויוכל להראות לי מה שאני רוצה או שהוא יקרא במיוחד לגרפיקאי שלו, בכל מקרה, בסוף הלכנו לבית דפוס אחר. האם אני אולי חייב לבית הדפוס משהו, כי הוא אולי הביא גרפיקאי במיוחד?
תשובה: אם לא היה ניכר מבעל בית הדפוס שהוא מזמין את הגרפיקאי במיוחד עבורך, אין לך ממה לחשוש. צריך לשמוע את פרטי השיחה בקביעה לפגישה נוספת בערב כדי לקבוע זאת, לא מסתבר שהוא מזמין גרפיקאי עבור אדם אחד שלא בטוח ישתמש בשרות שלו, אך יש לבדוק את הדבר. כגון: האם הוא לקח ממך מספר טלפון? האם קבע שעה מדויקת? האם נתת לו תחושה שאתה בטוח תגיע? בהנחה שהיה מבורר ממעשיו שהוא אכן קרא לגרפיקאי במיוחד עבורך וניזוק מזה, אם אתה החלטת לא להגיע לפגישה בערב בזמן שיכולת להודיע לו שלא להזמין את הגרפיקאי ולא הודעת לו, יש עליך חיוב לשלם לו את נזקו. הרב מרדכי גרוס
שאלה: צדקה לקופת רבי מאיר בעל הנס: הרב! לפני כל כניסת שבת, לפני הדלקת נרות, אימי אומרת מעין נוסח להצלחה בריאות וכו, ולאחר מכן שמה במעין צנצנת כמה מטבעות. לבסוף הצנצנת עם המטבעות הולכת לצדקה! כחלק מהנוסח היא אומרת "אני מנדרת את המטבעות הללו לקופת רבי מאיר בעל הנס"- 1) אני יודע שיש ישיבות מסוימות שהן הנחשבות לקופת ר מאיר- אשמח לדעת מהן? 2) מלבד זאת יש אפשרות לבטל את כל הנדרים הללו (עדין לא נתנו את הכסף לצדקה) ולתת את הכסף לצדקה במקום אחר ולא לקופת ר מאיר? על מנת לתת את הצדקה דוקא לקופת ר מאיר- זה נסיעה ארוכה וטורח גדול! מחכה לתשובה! שבת :)
תשובה: אפשר שהיא תרשום על הקופה קופת ר' מאיר בעל הנס ובזאת תצא ידי חובת נדרה, אבל תחלק את הצדקה לישיבות או עניים לפי ראות עיניה וזה יהיה לכבוד ר' מאיר בעל הנס.
שאלה: סידור עם כתב מחוק: כמה אותיות בסידור שלי מחוקות (כנראה דהו עם הזמן). האם יש להחליף את הסידור או שמותר להשתמש בו? ומה הדין לגבי ספר תנ"ך?
תשובה: אם אפשר יש בזה מצוה גם בתיקון הספר, וגם ספר שקראו בו שנים יש בו קדושה יותר מספר חדש שעוד לא קיימו בו מצוות. אמנם אם נמחקו הרבה מאוד אותיות שקשה לתקן ועלולים להתבלבל עדיף להתפלל בסידור חדש.
שאלה: מים שחוממו בדוד שמש וגם בדוד חשמלי: אם היו הרבה מים חמים שחוממו בדוד שמש, אך הדליקו את הבויילר ליתר בטחון (לא ידעו שיש מים חמים מהדוד שמש). האם מותר בשבת לפתוח את ברז המים החמים (לפי המתירים להשתמש בדוד שמש)? (צריך לציין שהמים מהדוד שמש היו רותחים גם בלי הבויילר)
תשובה: אני חושב שזה יהיה מותר. זה ספק דרבנן, כי המים הקרים שמתחממים בבוילר זה רק גרמא. ופה כשזה ספק מאיפה המים, זה ספק דרבנן ולקולא.
שאלה: הגעלת צלחת המיקרוגל: במיקרוגל שלנו אנו מחממים בד"כ אוכל בשרי מכוסה רק במכסה הפלסטיק של המיקרוגל, ואילו אוכל חלבי סגור בשני כיסויים. חיממנו כוס שוקו (חלבי) כנ"ל אולם השוקו רתח וגלש על הצלחת. האם צריך ניתן להגעיל את הצלחת? כיצד? מראש!
תשובה: מעיקר הדין אין צורך. אך רצוי שתערו עליה מים רותחים ישר מהקומקום.
שאלה: מי רשאי לעשות חופה וקידושין: האם המקדש בחופה חייב להיות רב מוסמך או שמספיק שהמקדש יידע דיני קידושין ובעל רשיון מהרבנות?
תשובה: האחריות העיקרית מוטלת על הרבנות בה נרשם הזוג. מי שמקדש את הזוג הוא שליח הרבנות. הוא לא צריך להיות רב אלא מי שיודע איך למלא כתובה, איך לערוך חופה כהלכה ובקי בהלכות עדות.
שאלה: שירת נשים בבית אבות: באולפנה שלנו יש פרוייקט שבו אנחנו צריכות ללכת לבתי אבות של ניצולי שואה ולשמח אותם. האם מותר לנו לנגן ולשיר עם הזקנים בבית אבות (כאשר בית אבות אחד הוא לדוברי רוסית) כאשר אנחנו מעל 12 בנות?
תשובה: מה דעתו של ראש האולפנה?
שאלה: מיקומה של תיבת נח: בספר בראשית נכתב שהמבול שירד על הארץ הגיע לגובה 15 אמה,דהיינו 7 וחצי מטר. איך ייתכן שתיבת נוח נמצאה על הרי אררט בגובה 5000 מטר ויותר?
תשובה: בתורה כתוב שהמים היו גבוהים 15 אמה מעל ההרים הגבוהים ביותר ולא מעל גובה פני הים.
שאלה: שם יילוד: אני אם חד הורית שצריכה ללדת בתאריך המשוער 14 2 12 בעז"ה.אני מתלבטת בין 3 שמות שהם: אופיר,רון ואורי. רציתי לקבל את דעתך מהו שם כי מתאים.
תשובה: אורי עדיף ואח"כ אופיר. ורצוי מאוד לקבל עליך לתת לו חינוך דתי בלבד ואז תהיה לו זכות לגידול בנחת ובלי קשיים.
שאלה: הכשרת סוגים שונים של כלים: בסירי מתכת בושל אוכל לא כשר. נבחש עם כלים מסוגים שונים, כף ארוכה עם ידית פלסטיק, כף עץ ועוד. לאחר מכן חומם התבשיל במחבת טפלון, ונמזג רותח לצלחות זכוכית ולקערת הגשה מפלסטיק קשיח. איך עלי להכשיר כל כלי וכלי. (מתכת, זכוכית, פלסטיק, עץ ומעורב). וב מראש.
תשובה: השאלה כוללת מדי וקשה לענות עליה באינטרנט. בעיקרון, איך שהכלי בולע איסור כך הוא פולט אותו. במקרה שכתבת יש להכשיר את הכלים על ידי הגעלה. במחבת טפלון, אם חומם האוכל ללא נוזל או רק מעט שמן יש גם ללבן. מאחר ולא ניתן ללבן (ציםוי הטפלון נשרף) יש להחליף את המחבת. צריך להמתין 24 שעות לאחר השימוש האחרון בסיר. לאחר מכן יש לקחת סיר גדול, למלא אותו מים ולהרתיח וכשהמים מעלים בועות להכניס את הכלים אליו. אם הוא מפסיק לבעבע, יש לחכות עם הכלים עד שהוא מבעבע והם בתוכו. להוציא את הכלים ולשטוף במים קרים מיד. את כלי הזכוכית לא כדאי להכניס במים קרים מאחר והם עלולים להתפוצץ. יש לתת להם להתקרר ולאחר מכן לשטוף אותם. אם הסיר שבו בושל הטרף לא נכנס לסיר אחר, אפשר למלא אותו מים עד סופו ולהרתיח עד שהמים יגלשו על פיו. לאחר מכן לשטוף אותו. ואז גם ניתן להכשיר בו כלים אחרים. מה שמשתמשים ישירות באש או ללא נוזל, יש ללבן ליבון חמור, כלומר, להעביר באש עד שיוצא ניצוצות. וכך יש לעשות במחבת טפלון אם לא השתמשו בו בהרבה שמן. צלחות מחרסינה או קרמיקה, אין להכשיר.
שאלה: תמונה בתוך אמת החורבן: 1. האם מותר לתלות תמונה (כמובן עם הקשר לביה"מק ירושלים.) בתוך אמת החורבן? 2. האם זה חייב להיות מיד כשנכנסים לבית או שניתן לשים את האמה מעל הפתח כך שהיא נראית ביציאה? 3. כמו כן, אשמח לדעת מה רמת החיוב של דבר זה (חובה או חומרה)? לכבוד הרב! השאלה נשאלה בהמשך לשאלה "ציור בתוך אמת החורבן"
תשובה: 1. לא תולים שם תמונות, משום שטעם התקנה היא כדי שיהיה בולט בבית החסרון ואם יש תמונה לא רואים. 2. יש שנהגו כך ויש שנהגו כך. הכי טוב זה לשים מול הכניסה כדי שהנכנס לבית יראה מיד. 3. זה חיוב מן הדין, שמוזכר כבר בגמרא. אמנם היתה תקופה שההלכה הזאת לא מולאה ע"י חלק מעם ישראל, והחיי אדם כותב שהוא לא יודע למה הם לא מקיימים את הדין.
שאלה: האם חומץ נחשב חריף: האם חומץ נחשב חריף לעניין בשר וחלב? אם כן: טיגנתי חצילים במחבת בשרי שלא טוגן בה כבר 24 שעות ע"מ לאכול אותם עם חלב. הכנתי לחצילים רוטב המכיל גם חומץ. את החומץ הוספתי לקערה על ידי מזיגה לכוס פלסטיק חלבית שחומם בה חלב לפני כ-8 שעות. החומץ שהה בכוס כמה שניות. השרתי את החצילים ברוטב. האם יש בעיה לאכול את החצילים?
תשובה: אם החומץ שהה רק כמה שניות הוא לא נעשה חלבי.
שאלה: השתתפות באירועי חנוכה משפחתיים בשנת אבל: האם ניתן להשתתף במפגשים משפחתיים בחנוכה. 1. אופי המפגש: כמאה אנשים, בבית פרטי, ללא מוזיקה. יהיו דברי תורה וכיבוד. 2. מפגש מצומצם, ממש משפחה קרובה, ללא מוזיקה. יהיה סיום מסכת ודברי תורה.
תשובה: אם מדובר בשיעורים תורניים, מותר.
שאלה: טבילת כלי שיוצר בטורקיה: האם צריך להטביל כלי שנוצר על ידי חברת סולתם בטורקיה?
תשובה: צריך לברר מי הבעלות של המפעל, סולתם או חברה מקומית?
שאלה: להתחתן לאחר ל"ג בעומר: אני ובן זוגי התארסנו בשבוע שעבר. הוא ממוצא אשכנזי משני הצדדים ואני ממוצא מזרחי מצד אמי ואשכנזי מצד אבי. האם אנו יכולים להתחתן לאחר ל"ג בעומר? (כלומר: לאחר ה-10.5) או שאנו אמורים לחכות עד שבועות? העדפתנו היא להתחתן כמה שיותר מוקדם כמובן. אנו לא מעוניינים באירוסים ארוכים. במידה וזה ר להתחתן לאחר ה-10.5, האם יש ימים מסוימים בהם אסור?
תשובה: אכן אין לדחות חתונה. אך אפשר להתחתן מוקדם יותר, כבר לפני פסח. בהרבה רבנויות נהגים שלא לערוך חתונה לאשכנזים גם אחרי ל"ג בעומר אלא שיש מתירים באור ליום ירושלים וביום עצמו לפני השקיעה ויש מתירים מר"ח סיון ואילך. תבררו ברבנויות שבמקום מגוריכם איך נוהגים או ברבנות של העיר בה תיערך החתונה ותבחרו את המתאים לכם.
שאלה: איזה נוסח תפילה בת צריכה להתפלל: כבוד הרב איזה נוסח תפילה בת צריכה להתפלל- א. אם היא מתחתנת עם בחור מעדה שונה? ב. אם היא מתארחת אצל חברה המתפללת בנוסח שונה? ג. אם היא מתגוררת בפנימייה השונה מעדתה שלה? (כלומר- היא ספרדיה ולומדת בפנימייה המתפללת בנוסח אשכנזי, מה עליה לעשות?) ב והמשך יום נעים,
תשובה: 1. כנוסח בעלה. אם קשה לה יכולה להמשיך בנוסח שלה אולם את ילדיה תחנך להתפלל בנוסח בעלה.  כדאי לדבר על כך עם הבעל. 2. כנוסח שלה. 3. אם כל אחת מתפללת ביחידות, איני רואה בעיה שכל אחת תתפלל בנוסח שלה. אם מתפללים במנין את סדר התפילה יש להתפלל כמו החזן, ואת החלקים שכל אחד אומר בעצמו אפשר לומר בנוסח שלך. ובכל מקרה זו הכרעה של ראש המוסד.
שאלה: למה לא להכנס עם הטלית לשרותים: למה לא להכנס עם הטלית לשרותים, ולצאת מן הספק? השאלה נשאלה בהמשך לשאלה "מה נחשב היסח הדעת לעניין תפילין וטלית?"
תשובה: אין כאן ספק. מאחר ומעיקר הדין מותר להיכנס עם טלית לשירותים ורק משום שזה בגד תפילה ראוי להחמיר ולפשוט את הטלית ביציאה, הרי זה ככל הורדת טלית בשעת התפילה ואין צריך לברך עליה. (עיין משנה ברורה סימן ח, ס"ק ל". ומשנה ברורה סימן כא, ס"ק י"ד9.
שאלה: לשון הרע - שמירת הלשון: ידידה שלי עידכנה אותי כי ידיד משותף שלנו פוטר מעבודתו. לדבריו בשל פיטורי צמצום. מכר שלי, מאותו מקום עבודה, אמר לי כי האיש פוטר עקב בעיות מקצועיות בתיפקודו. האם ראוי שאעדכן את ידידתי?
תשובה: על פניו נראה שזהו לשון הרע שאין לספרו.
שאלה: מזלג בשרי שערבב משקה פרווה בכוס חלבית: ערבבתי בטעות משקה פרווה בכוס חלבית מחרסינה עם מזלג בשרי לא בן יומו. מה דין הכוס ומה דין המזלג? השאלה נשאלה בהמשך לשאלה "כפית בשרית בכוס קפה"
תשובה: אין צורך בהכשרת הכלים.
שאלה: להשתמש בסקוץ  רגיל בשבת: לכבוד הרב שמעתי שיש כאלה שמתירים לקחת את הסקוץ' הרגיל הביתי שמשתמשים בו ליום חול ולהוציא את תוכנו ובכך להכשירו לשימוש בשבת. האם הדבר נכון? די דחוף לי ב
תשובה: לא הבנתי איך הוציאו את תוכנו של הסקוץ''?
שאלה: כלאי זרעים בערוגות בית הספר: לכבוד הרב בגינת בית הספר יצרו כ-8 שורות ערוגות מוגבהות באורך 3 מטר כל ערוגה, המטרה לזרוע כל ערוגה מין אחר. 1. מה המרחק שצריך להיות בין ערוגה לערוגה? האם השקע שנוצר ביניהם מועיל? 2. בערוגה אחת זרעו בחציה חיטה ובחציה סלק בהפסקה של 15 ס"מ ביניהם, האם די בכך? 3. מה מרחק בין חומוס ושעועית?
תשובה: וברכת ד' א. הגדרה הלכתית של הגידול הוא מישר או יחידי, ובין מישר למישר בירק צריך 15 ס"מ. ב. מכיוון שיש שם חיטה צריך הרחקה של 60 ס"מ. ג. נחלקו בשאלה זו האחרונים האם דין הקטניות כתבואה או כירק. לדעות שקטניות הם כירק א"כ המרחק צריך להיות 15ס"מ. אבל לדעות שקטניות המרחק הוא בית רובע (6.12 6.12), מכיוון שזה ספק נראה שאפשר לעשות 60 ס"מ הרחק, והשאר זהו דרבנן ואפשר להקל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כלי חרסינה מתצוגה בלבד: יש בידי כלי חרסינה "לתצוגה בלבד" בארון במטבח, שניתנו לי. הבעלים המקוריים לא עשה בהם שימוש, מלבד פעם או פעמיים לפני למעלה מעשרים שנה, שנעשה בכמה קערות שימוש למשהו שאולי היה פרווה, אך יש סיכוי שהיה לא פרווה. חשבתי לתת למישהו את הכלים, כי אין לי מושג מה לעשות איתם. השאלה היא מה דינם? אני מניח שאין דרך להכשיר, והשאלה היא אם זה שזה היה לפני זמן רב מאוד, וגם אז השימוש היה כמעט חד פעמי ואולי אפילו היה פרווה, ומי יודע אם זה היה חם מאוד או לא, האם כל זה מצטרף לכך שהכלים כשרים או שכיוון שאין ידיעה ברורה מה נעשה איתם אז הם צריכים להיזרק עם כל הכאב או להינתן לגוי?
תשובה: וברכת ד' אפשר להכשיר בהגעלה ג' פעמים למרות שזה כלי חרס. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: עקירת רגליים לברכת כהנים: לאחר נטילת ידיים אני חוזר למקומי ולפני רצה חולץ ועולה לדוכן. מתי נחשב "עקירת רגליים", בדרך מהנטילה או רק אח"כ בחליצת הנעליים? השאלה נשאלה בהמשך לשאלה "עקירת רגליים לברכת כהנים"
תשובה: נראה לענ"ד שעקירת הרגלים נחשבת גם לפני חליצת הנעליים.
שאלה: פיצוי על עוגמת נפש בבית דין: האם אפשר לקבל מקורות המבססים את הטענה שהתחייבות לנהוג במו"מ כדין המדינה יכולים להיות בסיס לפיצוי בגין עגמת נפש בבתי דין? השאלה נשאלה בהמשך לשאלה "עוגמת נפש"
תשובה: הדברים הללו הם להלכה ולא למעשה, מכיוון שצריך לדון בכל מעשה לגופו של עניין, אך כהעלת כיווני חשיבה בחוכמת התורה אכתוב כמה דברים. א. המשנה בפרק השוכר את הפועלים במסכת בבא מציעא תבעה את המושג הבסיסי לכל התובנה הזאת והוא "הכל כמנהג המדינה" פרוש:אם יש מנהג איך מאכילים או מה הם שעות העבודה המקובלות של הפועלים הרי אנו נבחן את הדברים על פי הנהוג במקום שבו מתרחשים הדברים ועל פיהם נקבע את הפרמטרים המחייבים על פי דין התורה ב.כלל נוסף יסודי הוא "בדבר שבממון תנאו קיים" אף הוא מופיע פעמים רבות בש"ס (לדוג' בבא מציעא צד. ) פרושו: אם שני אנשים רוצים להתנהג ולהתקשר בקשר ממוני (הלוואה, מקח וממכר וכו') על פי הסכמות שבינהם, הם רשאים אפילו אם הסכמות הללו אינם כפי דין התורה (בין להחמיר ובין להקל ) ובלבד שיותנה דבר זה מראש ובהסכמה. ג.השאלה הנשאלת האם "מנהג המדינה" יכול להוות כהתניה מפורשת בין הצדדים ולהגיע לרמה של "בדבר שבממון תנאו קיים"? הרא"ש בתשובה (כלל ע"ז סימן א' וב'. הובא בטור חו"מ סימן ס"ז) דן בשאלה מעין זאת, על מקום שבו לא נהגו בדין שמיטת כספים (שבזמן הזה היא איסור מדרבנן) וגבו שטרות חוב למרות שעברה שנת השמיטה ולא נהגו בזה כדין שמיטת כספים. בתחילה הוא הביע את תמיהתו לדבר, אך למעשה הוא לא פעל נגד המנהג הזה מכיוון שאולי נחשב הדבר בעיני אנשי המקום כאילו התנה המלווה "על מנת שלא תשמטני בשביעית" ולמרות שלא התנו במפורש בינהם,מכיוון שכך נהגו אולי זה נחשב להתניה שמועילה מבחינה דינית. הנה מקור לדבר שמנהג המדינה יכול להוות עילה לפסיקת הלכה והתנהגות ממונית שלא על פי דין תורה הרגיל.
שאלה: ערבו בחצר ונשתתפו במבואות: במסכת עירובין פרק ו משנה ח בקהתי כתוב: שאם ערבו בחצרות ונשתתפו במבוי ושכח אחד מבני החצר ולא ערב מותרין כאן וכאן - שמה שאמרו חכמים שצריכים גם עירוב וגם שיתוף ואין סומכים על השיתוף במקום עירוב, הטעם הוא כדי שלא תשתכח תורת עירוב מן התינוקות וטעם זה אינו אלא כשלא עירבו אנשי החצר כלל, אבל כאן שאנשי החצר עירבו אלא שאחד מהם שכח שוב אין חשש שתשתכח תורת עירוב. ובהמשך כתוב שעירבו בחצרות ונשתתפו במבוי ושכח אחד מבני מבוי. כתבו הר"ר יונתן והמאירי שאם לא שכחו כל בני החצר להשתתף אלא רק אחד מהם שכח אז מותרין כאן וכאן שאין חשש שתשתכח תורת שיתוף. השאלה היא, אם שיתפו מלכתחילה על לחם (שהרי אין צריכים לעשות גם עירוב, שאם נשתתפו על פת אין חשש שתשתכח תורת עירוב) ושכח אחד ולא שיתף! האם גם כאן מותרין כאן וכאן?
תשובה: מותר כאן וכאן.
שאלה: המשך - גשמות האל עפ"י רבי משה בן חסדאי: לרב על התשובה. האם לפי הרמב"ם אמונה זו נחשבת לכפירה? השאלה נשאלה בהמשך לשאלה "גשמות על פי רבי משה תקו"
תשובה: עיין בהלכות תשובה פרק ג, הלכה ז, שהרמב"ם קורא למי שמאמין בגשמות האלוק אחד מחמשת המינים. הראב"ד חולק על הקביעה שהוא מין (ולא על העיקרון) מאחר והיו גדולים שסברו כך. במורה נבוכים הרמב"ם מרחיב בעניין זה.
שאלה: פינלנדיה בדיוטי פרי: קניתי וודקה פינלדיה בטעם למון ליים בדיוטי פרי של פולין ורק בבית נזכרתי שאין עליה הכשר. יש צורך בהכשר על וודקה כזאת או שכדאי לא לשתות אותה?
תשובה: אין להשתמש ללא ללא כשרות מוסמכת.
שאלה: יישום אחריות אחר שימוש לא ע"פ הוראות: לכבוד הרב! קיבלנו מיקסר מחברה ידועה עם אחריות לשנה. אחד מסעיפי האחריות היה שהאחריות בטלה אם ישתמשו במיקסר לא כפי ההוראות. בהוראות השימוש כתוב שניתן להשתמש בו לבצק שמרים עד 900 ג, בעוד שאנו השתמשנו בו כמה פעמים לכמות גדולה מ2 ק"ג. המיקסר עובד אך החל להשמיע רעשים, להוציא כל מיני פירורים ולפעמים עוצר באמצע פעולה. הבאנו אותו לתחנת שירות של החברה וקיבלו ממנו את המיקסר לתיקון בלי לשאול דבר על אופן השימוש. האם אנו צריכים לידע אותם שהשתמשנו לא כפי ההוראות או שמא החברה מוחלת על זה?
תשובה: צריך לשאול את החברה אם היא מוחלת.
שאלה: גבינה צהובה שחוממה עם מכסה בשרי: בני חימם פסטה עם גבינה צהובה במיקרוגל ובטעות כיסה את זה עם מכסה פלסטיק שבו אנו משתמשים לכיסוי אוכל בשרי במיקרוגל. רצינו לדעת מה דינו של התבשיל (למעשה זו שאלה להבא כי כבר זרקנו אותו), ומה דינו של המכסה - האם לזרוק או אפשר לשטוף היטב ברותחים?
תשובה: וברכת ד' א. המכסה בודאי אסור, ויש מקילים בכלי פלסטיק להגעיל. ב. לגבי התבשיל שבושל (או יבושל בעתיד, היו לא תהיה) הוא לא נאסר מכיוון שהמכסה היה לא בן יומו ומדובר במיקרוגל. על כן לא היה צריך לזרוק את הפסטה אבל מבחינה חנוכית אולי עדיף כך. בברכת התורה והארץ הרב יהודה הלוי עמיחי מכון התורה והארץ. כפר דרום אשקלון
שאלה: השתתפות אבל בשבת חתן שבע ברכות: לרב, האם אבל על אביו אמו בשלושים ואח"כ במהלך השנה, רשאי להשתתף בשבת חתן שבע ברכות במשפחתו, וכן אצל חברים? מראש.
תשובה: אכן אסור לו להשתתף בשמחות. רק באירוע משפחתי מוצמצם שהיעדרותו בולטת עקב אבלותו מותר להשתתף בשבת בלבד משום שאין אבלות בפרהסיא.
שאלה: ספר תורה שנקרע ונשפכו עליו מים: נקרע לנו ספר התורה ונשפך גם קצת מים, מה דינו?
תשובה: יש למסור להגהה ולתיקון.
שאלה: לחכות אחרי אכילת בשר: מנהג משפחתי הוא לחכות 3 שעות עד לאכילת חלב אחרי שאכלת בשר, ואמרו שאם אכלת פחות מכזית לא צריך לחכות. אך אני לא יודע מה לעשות תוכלו לעזור לי?
תשובה: מנהג שלוש שעות הוא מנהג האשכנזים יוצאי גרמניה. אתה יכול להמשיך במנהג זה. לגבי הכזית, נהגו לחכות גם אחרי אכילת בשר מועט.